**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS NEFORMALIOJO VAIKŲ ŠVIETIMO MOKYKLŲ IR FORMALŲJĮ ŠVIETIMĄ PAPILDANČIO UGDYMO MOKYKLŲ VEIKLOS ORGANIZAVIMO TVARKOS APRAŠO“ PROJEKTO**

1. **Sprendimo projekto esmė, tikslai ir uždaviniai.**

sprendimo projektas parengtas, siekiant pakeisti neformaliojo vaikų švietimo sritį reglamentuojančius dokumentus, susijusius su vaikų priėmimu į Klaipėdos miesto savivaldybės neformaliojo vaikų švietimo mokyklas (Vaikų laisvalaikio centrą, Moksleivių saviraiškos centrą bei Jaunimo centrą (toliau – Centrai)) ir formalųjį švietimą papildančio ugdymo mokyklas (Adomo Brako dailės mokyklą, Jeronimo Kačinsko ir Juozo Karoso muzikos mokyklas (toliau – Mokyklos), atlyginimu už teikiamą neformalųjį vaikų švietimą,programų mokinių atostogų metu vykdymu, mokslo metų pradžios ir trukmės Klaipėdos miesto savivaldybės neformaliojo švietimo mokyklose nustatymu.

Tikslas – vienu dokumentu reglamentuoti Centrų ir Mokyklų veiklos organizavimą.

Uždavinys – patvirtinti Centrų ir Mokyklų veiklos organizavimo tvarkos aprašą, kuriame būtų apibrėžti asmenų priėmimo kriterijai ir sąlygos, grupių komplektavimo (iškomplektavimo) galimybės, nustatomos vykdomos programos ir programų kryptys, apibrėžti atvirų jaunimo ir vaikų erdvių veiklos principai, neformaliojo vaikų švietimo programų vykdymo mokinių atostogų metu tvarka ir atlyginimo už teikiamą neformalųjį vaikų švietimą nustatymo principai.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas, atsižvelgus į Klaipėdos m. savivaldybės administracijos direktoriaus 2014 m. lapkričio 13 d. įsakymu Nr. AD1-3429 (2014 m. lapkričio 18 d. Nr. AD1-3466 įsakymo pakeitimas) sudarytos darbo grupės, kuri įvertino teisės aktus, reglamentuojančius neformaliojo vaikų švietimo sritį, pateiktas išvadas ir pasiūlymus bei į. Centralizuoto vidaus audito skyriaus rekomendacijas. Mokyklose vykdomos programos nustatytos atsižvelgus į Lietuvos Respublikos švietimo ir mokslo ministro 2015 m. sausio 27 d. įsakymu Nr. V-48 patvirtintas Rekomendacijas dėl meninio formalųjį švietimą papildančio ugdymo programų rengimo ir įgyvendinimo.

**3. Kokių rezultatų laukiama.**

Patvirtintas naujas Klaipėdos miesto savivaldybės neformaliojo vaikų švietimo mokyklų ir formalųjį švietimą papildančio ugdymo mokyklų veiklos organizavimo tvarkos aprašas apibrėš asmenų priėmimo, grupių komplektavimo (iškomplektavimo), ugdymo proceso organizavimo, atlyginimo už Centrų ir Mokyklų teikiamą neformalųjį švietimą dydžius pagal programų kryptis, atvirų jaunimo ir vaikų erdvių veiklos principus, neformaliojo vaikų švietimo programų vykdymo mokinių atostogų metu tvarką ir atitiks teisės aktų nustatytus reikalavimus.

**4. Sprendimo projekto rengimo metu gauti specialistų vertinimai.**

Atsižvelgta į darbo grupės, sudarytos Savivaldybės administracijos direktoriaus įsakymu, išvadas ir pasiūlymus. Dokumento projektas aptartas su įstaigų vadovais bei atsižvelgta į jų argumentuotas pastabas ir siūlymus.

**5. Išlaidų sąmatos, skaičiavimai, reikalingi pagrindimai ir paaiškinimai.**

Klaipėdos miesto savivaldybės taryba yra nustačiusi atlyginimo dydžius už Centrų ir Mokyklų teikiamą neformalųjį švietimą. Atlyginimas, nustatytas už mėnesį, taikomas visoms tos pačios krypties programoms vienodai, neatsižvelgiant į užsiėmimų ir skiriamų akademinių valandų skaičių, pvz., mokinys, kuris lanko užsiėmimus 4 valandas per savaitę, moka tiek pat, kiek ir mokinys, kuris lanko užsiėmimus 6 ar 9 valandas per savaitę. Siekiant socialinio teisingumo, siūloma nustatyti 1 valandos atlyginimo dydį, kuris būtų dauginamas iš savaitinių mokinio lankomo užsiėmimo valandų skaičiaus (Mokyklose – iš programai skiriamų valandų skaičiaus).

Skaičiuojant atlyginimo dydį Mokyklose, atsižvelgta į programos paskirtį (ankstyvojo, pradinio, pagrindinio ugdymo ir profesinės linkmės ugdymo modulio, neformaliojo vaikų ir suaugusiųjų švietimo), privalomą programos branduolio dalykų valandų skaičių ir programos populiarumą (muzikos mokyklose) bei dabar nustatytą atlyginimo dydį pagal programos kryptį ar pasirinktą muzikos instrumentą.

Muzikos mokyklose 1 akademinės valandos atlyginimo dydis suskaičiuotas dabar nustatytą atlyginimo dydį padalinus iš vidutiniškai atitinkamai programai tenkančių valandų skaičiaus per savaitę pagal ugdymo planą (suapvalinta iki euro arba iki 0,50 euro). 1 akademinės valandos atlyginimo dydis, pasirinkus *ankstyvąjį muzikinį ugdymą, akordeoną, liaudies, styginį, pučiamąjį, mušamąjį instrumentą ar neformaliojo vaikų švietimo programą,* būtų **2 eurai** (3 val. + 4 val. + 5 val. + 7 val. + 7 val. + 6 val. = 34 val.; valandų skaičiaus vidurkis 5,67 val. (34 val. : 6 = 5,67 val.); nustatytą atlyginimo dydį 13,03 Eur : 5,67 val. = 2,30 Eur už val. = 2,00 Eur už val.).

Pasirinkus *fortepijoną, gitarą, elektroninį instrumentą, solinį dainavimą* atlyginimo dydis už 1akademinę valandą būtų **2,50 euro** (3 val. + 4 val. + 5 val. + 7 val. + 7 val. + 6 val. = 34 val.; valandų skaičiaus vidurkis 5,67 val. (34 val. : 6 = 5,67 val.); nustatytą atlyginimo dydį 15,93 Eur : 5,67 val. = 2,81 Eur už val. = 2,50 Eur už val.).

Pasirinkus *chorinį dainavimą ir pasirenkamuosius muzikinio ugdymo dalykus* atlyginimo dydis už 1akademinę valandą būtų **1,00** **euras** (8 val. + 8 val. + 9 val. + 7 val. + 6 val. = 38 val.; valandų skaičiaus vidurkis 7,6 val. (38 val. : 5 = 7,6 val.); nustatytą atlyginimo dydį 10,14 Eur : 7,6 val. = 1,33 Eur už val. = 1,00 Eur už val.).

Pasirinkus *šokio ugdymo programą* atlyginimo dydis už 1akademinę valandą būtų **1,50 euro** (8 val. + 10 val. = 18 val.; valandų skaičiaus vidurkis 9 val. (18 val. : 2 = 9 val.); nustatytą atlyginimo dydį 15,93 Eur : 9 val. = 1,77 Eur už val .= 1,50 Eur už val.).

Atlyginimo dydis už mėnesį mažės besimokantiems pagal pradinio ugdymo programas ir profesinės linkmės modulį, didės – pagal pagrindinio ugdymo programas. Siūloma suaugusiems asmenims taikyti 15 eurų mokestį už 1 akademinę valandą.

|  |  |  |  |  |  |
| --- | --- | --- | --- | --- | --- |
| Eil. Nr**.** | Ugdymo programos pavadinimas | Val. skaičius per savaitę | Atlyginimo dydis už mėnesį  (eurais / litais): | | |
| nustatytas | siūlomas (branduolio dalykai) | siūlomas su 2 val. pasirenkamaisiais dalykais |
|  | I. Muzikinio ugdymo programos |  | | | |
| 1. | Ankstyvojo ugdymo | 3 | **-** | 6,00 / 20,71 | **-** |
| 2. | Pradinio ugdymo pirmieji mokymosi metai, pasirinkus: | | | | |
| 2.1. | akordeoną, liaudies, styginį, pučiamąjį, mušamąjį instrumentą | 4 | 13,03 / 45,00 | 8,00 / 27,62 | 10,00 / 34,53 |
| 2.2. | fortepijoną, gitarą, elektroninį instrumentą, solinį dainavimą | 4 | 15,93 / 55,00 | 10,00 / 34,53 | 12,00 / 41,43 |
| 2.3. | chorinį dainavimą | 8 | 10,14 / 35,00 | 8,00 / 27,62 | 10,00 / 34,53 |
| 3. | Pradinio ugdymo antrieji–ketvirtieji mokymosi metai, pasirinkus: | | | | |
| 3.1. | akordeoną, liaudies, pučiamąjį, mušamąjį, styginį instrumentą | 5 | 13,03 / 45,00 | 10,00 / 34,53 | 12,00 / 41,43 |
| 3.2. | fortepijoną, gitarą, elektroninį instrumentą, solinį dainavimą | 5 | 15,93 / 55,00 | 12,50 / 43,16 | 14,50 / 50,07 |
| 3.3. | chorinį dainavimą | 8 | 10,14 / 35,00 | 8,00 / 27,62 | 10,00 / 34,53 |
| 4. | Pagrindinio ugdymo pirmieji–ketvirtieji mokymosi metai, pasirinkus: | | | | |
| 4.1. | akordeoną, liaudies, pučiamąjį, mušamąjį, styginį instrumentą | 7 | 13,03 / 45,00 | 14,00 / 48,34 | 16,00 / 55,24 |
| 4.2. | fortepijoną, gitarą, elektroninį instrumentą, solinį dainavimą | 7 | 15,93 / 55,00 | 17,50 / 60,42 | 19,50 / 67,33 |
| 4.3. | chorinį dainavimą | 9 | 10,14 / 35,00 | 9,00 / 31,08 | 11,00 / 37,98 |
| 5. | Profesinės linkmės muzikinio ugdymo modulio | 7 | 20,27 / 70,00 | 17,50 / 60,42 | 19,50 / 67,33 |
| 6. | Neformaliojo vaikų švietimo | 6 | **-** | 12,00 / 41,43 | 14,00 / 48,34 |
| 7. | Neformaliojo suaugusiųjų švietimo (pagal individualų planą) | 4 | - | 60,00 / 207,17 | - |
| 8. | Pasirenkamųjų muzikinių dalykų | 1 | - | 1,00 / 3,45 | - |
|  | ii. Šokio ugdymo programos |  | | | |
| 9. | Ankstyvojo ugdymo | 4 | **-** | 6,00 / 20,71 | **-** |
| 10. | Pradinio ugdymo (pirmieji–tretieji metai) | 8 | 15,93 / 55,00 | 12,00 / 41,43 | 15,00 / 51,79 |
| 11. | Pagrindinio ugdymo (pirmieji–ketvirtieji metai) | 10 | 15,93 /55,00 | 15,00 / 51,79 | 18,00 / 62,15 |
| 12. | Pasirenkamųjų šokio dalykų | 1 | - | 1,50 / 5,18 | - |

Dailės mokykloje 1 akademinės valandos atlyginimo dydis suskaičiuotas dabar nustatyto atlyginimo dydį padalinus iš vidutiniškai programai tenkančių valandų skaičiaus. 1 akademinės valandos atlyginimo dydis, *pasirinkus ankstyvąjį, pradinį, pagrindinį (1–3 mokymosi metai) dailės ugdymą ir neformaliojo vaikų švietimo dailės programą*, būtų **1 euras** (4 val.+4 val.+6 val.+12 val.+12 val.=38 val.; valandų skaičiaus vidurkis 7,6 val. (38 val.:5=7,6 val.); nustatytą atlyginimo dydį 8,69 Eur:7,6 val.=1,14 Eur už val.=1,00 Eur už val.). *Pagrindinio ugdymo ketvirtaisiais mokymosi metais* vietoje 3 kompozicijos grupinio mokymo valandų skiriama 1 individualaus ugdymo valanda, todėl padidėja 1 valandos atlyginimo dydis iki **1,20 euro** (3 val.=1 val.=3 Eur; 9 Eur +3 Eur =12 Eur; 12 Eur:10 val.=1,20 Eur už val.). *Profesinės linkmės dailės ugdymo modulio* 1 akademinės valandos atlyginimo dydis būtų **2 eurai**, kadangi užsiėmimai vyksta grupes dalinant į pogrupius. Atlyginimo dydis už mėnesį didės besimokantiems pagal pagrindinio ir profesinės linkmės dailės ugdymo modulio programas, mažės – pagal pradinio dailės ugdymo programas.

|  |  |  |  |  |  |
| --- | --- | --- | --- | --- | --- |
| Eil. Nr. | Dailės ugdymo programos pavadinimas | Val. skaičius per savaitę | Atlyginimo dydis už mėnesį  (eurais / litais): | | |
| nustatytas | siūlomas (branduolio dalykai) | siūlomas su 2 val. pasirenkamaisiais dalykais |
| 1. | Ankstyvojo ugdymo | 4 | - | 4,00 / 14,11 | - |
| 2. | Pradinio ugdymo: |  | | | |
| 2.1. | pirmieji mokymosi metai | 4 | 8,69 / 30,00 | 4,00 / 14,11 | 6,00 / 20,72 |
| 2.2. | antrieji–tretieji mokymosi metai | 6 | 8,69 / 30,00 | 6,00 / 20,72 | 8,00 / 27,62 |
| 3. | Pagrindinio ugdymo: |  | | | |
| 3.1. | pirmieji–tretieji mokymosi metai | 12 | 8,69 / 30,00 | 12,00 / 41,43 | 14,00 / 48,38 |
| 3.2. | ketvirtieji mokymosi metai | 10 | 8,69 / 30,00 | 12,00 / 41,43 | 14,00 / 48,38 |
| 4. | Profesinės linkmės dailės ugdymo modulio | 9 | - | 18,00 / 62,15 | 20,00 / 69,06 |
| 5. | Neformaliojo vaikų švietimo | 12 | - | 12,00 / 41,43 | 14,00 / 48,38 |
| 6. | Neformaliojo suaugusiųjų švietimo | 4 | - | 56,00 / 193,36 | - |
| 7. | Pasirenkamųjų dailės dalykų | 1 | - | 1,00 / 3,45 | - |

Centruose 1 akademinės valandos atlyginimo dydis suskaičiuotas dabar nustatyto atlyginimo dydį padalinus iš vidutiniškai programoms tenkančių valandų skaičiaus. Buvo atlikta analizė, kiek vidutiniškai tenka valandų atskirų ugdymo krypčių programoms. Nustatyta, kad gamtos, ekologijos krypties programoms tenka 6,9 valandos per savaitę, techninės kūrybos – 7,2, turizmo ir kraštotyros – 6,5, medijų – 6,2, saugaus eismo – 8,2, informacinių technologijų – 5,0, etnokultūros – 4,4, technologijos – 6,3, choreografijos, šokio – 5,7, muzikos – 6,1, teatro, dramos – 7,5, dailės – 5,3, kalbų – 3,0, kitų krypčių – 5,4. Vidutiniškai vienai ugdymo krypties programai tenka 5,98 valandos per savaitę, t. y. 6 valandos (83,7 valandos:14 ugdymo krypčių = 5,98 valandos = 6,0 valandos). Nustatytas ugdymo krypties atlyginimo dydis už mėnesį padalintas iš 6 valandų ir gautas 1 valandos atlyginimo dydis, kurį siūloma apvalinti iki dešimtosios euro dalies.

|  |  |  |  |  |
| --- | --- | --- | --- | --- |
| Eil. Nr. | Ugdymo krypties pavadinimas | Atlyginimo dydis (eurais / litais) | | |
| Nustatytas: | | Siūlomas 1 val. atlyginimo dydis |
| už mėnesį | būtų 1 val. atlyginimo dydis (kai per savaitę skiriamos 6 val.) |
| 1. | Gamta, ekologija (gamtininkų, floristikos, biologijos, ekologijos, chemijos, sveikos gyvensenos, fizikos ir kt. būreliai) | 4,34 / 15,00 | 0,72 / 2,50 | 0,70 / 2,42 |
| 2. | Techninė kūryba (lėktuvų, laivų ir kosminio modeliavimo, robotų konstravimo, jaunųjų technikų ir kt. būreliai) | 4,34 / 15,00 | 0,72 / 2,50 | 0,70 / 2,42 |
| 3. | Turizmas ir kraštotyra (kraštotyros, laipiojimo uolomis, turizmo ir kt. būreliai) | 4,34 / 15,00 | 0,72 / 2,50 | 0,70 / 2,42 |
| 4. | Medijos (fotografijos, dizaino, animacijos, kino, eksperimentinės muzikos ir kt. būreliai) | 4,34 / 15,00 | 0,72 / 2,50 | 0,70 / 2,42 |
| 5. | Saugus eismas: |  |  |  |
| 5.1. | saugaus eismo, mopedininkų, dviratininkų ir kt. būreliai | 4,34 / 15,00 | 0,72 / 2,50 | 0,70 / 2,42 |
| 5.2. | automobilininkų būrelis | 11,58 / 40,00 | 1,93 / 6,67 | 1,90 / 6,56 |
| 5.3. | automobilio vairavimo mokymo būrelis | - | 7,24 / 25,00 | 7,20 / 24,86 |
| 6. | Informacinės technologijos (programavimo, grafinio dizaino, informacinių technologijų ir kt. būreliai) | 5,79 / 20,00 | 0,97 / 3,33 | 1,00 / 3,45 |
| 7. | Etnokultūra (etnokultūros, tautodailės, liaudies amatų ir kt. būreliai) | 4,34 / 15,00 | 0,72 / 2,50 | 0,70 / 2,42 |
| 8. | Technologijos (siuvimo, fitotechnologijų, medžio darbų, kulinarijos ir kt. būreliai) | 4,34 / 15,00 | 0,72 / 2,50 | 0,70 / 2,42 |
| 9. | Choreografija, šokis: | 7,24 / 25,00 | 1,21 / 4,17 | - |
| 9.1. | būrelis | - | - | 1,00 / 3,45 |
| 9.2. | studija | - | - | 1,50 / 5,18 |
| 10. | Muzika: |  |  |  |
| 10.1. | muzikavimo gitara būrelis | 8,69 / 30,00 | 1,45 / 5,00 | 1,50 / 5,18 |
| 10.2. | vokalo, muzikavimo, ansamblio ir kt. būreliai | 5,79 / 20,00 | 0,97 / 3,33 | 1,00 / 3,45 |
| 10.3. | muzikavimo gitara studija | - | - | 2,00 / 6,90 |
| 10.4. | vokalo, muzikavimo ir kt. studijos | - | - | 1,50 / 5,18 |
| 11. | Teatras, drama: |  |  |  |
| 11.1. | būrelis | 4,34 / 15,00 | 0,72 / 2,50 | 0,70 / 2,42 |
| 11.2. | studija | 5,79 / 20,00 | 0,97 / 3,33 | 1,00 / 3,45 |
| 12. | Dailė (dailės, dizaino, alternatyvaus meno, keramikos ir kt. būreliai ir studijos): | 5,79 / 20,00 | 0,97 / 3,33 | - |
| 12.1. | būrelis | - | - | 0,70/ 2,42 |
| 12.2. | studija | - | - | 1,00 / 3,45 |
| 13. | Kalbos | 5,79 / 20,00 | 0,97 / 3,33 | 1,00 / 3,45 |
| 14. | Kitos kryptys (ekonomikos, matematikos, jūreivystės, žurnalistikos, ugniagesių gelbėtojų, koncertų ir renginių vedėjų ir kt. būreliai) | 4,34 / 15,00 | 0,72 / 2,50 | 0,70/ 2,42 |
| 15. | Neformaliojo suaugusiųjų švietimo būreliai | - | - | 10,00 |

Yra atskirtas būrelio ir studijos atlyginimo dydis (choreografijos ir šokio, muzikos, teatro ir dramos bei dailės ugdymo kryptyse).

**6. Lėšų poreikis sprendimo įgyvendinimui.**

Sprendimui įgyvendinti lėšų nereikės.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – bus vienu dokumentu apibrėžti asmenų priėmimo kriterijai, grupių komplektavimo (iškomplektavimo) galimybės, ugdymo proceso organizavimo nuostatos, atvirų jaunimo ir vaikų erdvių veiklos principai, neformaliojo vaikų švietimo programų vykdymo mokinių atostogų metu tvarka, atlyginimo už Centrų ir Mokyklų teikiamą neformalųjį švietimą dydis, atsižvelgus į vienos valandos atlyginimo dydį pagal programų kryptis.

Neigiamos pasekmės – atlyginimo dydis už mėnesį didės besimokantiems pagal pagrindinio muzikinio ir dailės ugdymo programas, kadangi šioms programoms įgyvendinti skiriamas didesnis valandų skaičius nei pradinio ugdymo programoms.

**PRIDEDAMA:**

1. Teisės aktų, nurodytų sprendimo projekto įžangoje, išrašai, 2 lapai.

2. Klaipėdos miesto savivaldybės tarybos 2009 m. gegužės 28 d. sprendimo Nr. T2-197 „Dėl mokslo metų pradžios ir trukmės Klaipėdos miesto savivaldybės neformaliojo švietimo mokyklose nustatymo“, išrašas, 1 lapas.

3. Klaipėdos miesto savivaldybės tarybos 2012 m. vasario 28 d. sprendimą Nr. T2-48 „Dėl atlyginimo dydžio už teikiamą neformalųjį vaikų švietimą savivaldybės neformaliojo vaikų švietimo centruose nustatymo“, išrašas, 2 lapai.

4. Klaipėdos miesto savivaldybės tarybos 2012 m. vasario 28 d. sprendimą Nr. T2-47 „Dėl atlyginimo dydžio už teikiamą neformalųjį vaikų švietimą savivaldybės muzikos mokyklose nustatymo“, išrašas, 2 lapai.

5. Klaipėdos miesto savivaldybės tarybos 2012 m. vasario 28 d. sprendimą Nr. T2-49 „Dėl atlyginimo dydžio už teikiamą neformalųjį vaikų švietimą Klaipėdos Adomo Brako dailės mokykloje nustatymo“, išrašas, 1 lapas.

6. Klaipėdos miesto savivaldybės tarybos 2013 m. liepos 25 d. sprendimo Nr. T2-191 „Dėl asmenų priėmimo į Klaipėdos miesto savivaldybės neformaliojo vaikų švietimo mokyklas ir formalųjį švietimą papildančias mokyklas bei atviras jaunimo erdves tvarkos aprašo patvirtinimo“, išrašas, 4 lapai.

7. Teisės aktų projektų antikorupcinio vertinimo pažyma, išrašas, 5 lapai.

Švietimo skyriaus vedėja Laima Prižgintienė